b'\n_START_ARTICLE_\nAndrus Ansip\n_START_SECTION_\nVeikla\n_START_PARAGRAPH_\n1979\xc2\xa0m. baig\xc4\x97 Tartu universitet\xc4\x85, \xc4\xafgijo chemiko specialyb\xc4\x99._NEWLINE_1985\xc2\xa0m. prad\xc4\x97jo dirbti Estijos komunist\xc5\xb3 partijos Tartu rajono komiteto pramon\xc4\x97s ir transporto skyriaus instruktoriumi, 1986\xe2\x80\x931989\xc2\xa0m. buvo \xc5\xa1io skyriaus ved\xc4\x97jas. V\xc4\x97liau dirbo bankininkyst\xc4\x97s ir investicij\xc5\xb3 srityje: buvo Rahvapank valdybos narys, Livonia Privatisation IF bei Fondiinvesteeringu Maakler AS valdyb\xc5\xb3 pirmininkas. Kur\xc4\xaf laiko vadovavo Radio Tartu valdybai._NEWLINE_1998\xc2\xa0m. A. Ansipas i\xc5\xa1rinktas Tartu miesto meru, juo dirbo iki 2004\xc2\xa0m. rugs\xc4\x97jo m\xc4\x97n., kai buvo paskirtas ekonomikos ir komunikacij\xc5\xb3 ministru Juhano Partso vyriausyb\xc4\x97je._NEWLINE_2004\xc2\xa0m. lapkri\xc4\x8dio 21 d. i\xc5\xa1rinktas Estijos reform\xc5\xb3 partijos (ERP) pirmininku (vietoje EK prad\xc4\x97jusio dirbti partijos \xc4\xafk\xc5\xabr\xc4\x97jo S.Kalaso)._NEWLINE_Po J.Partso vyriausyb\xc4\x97s atsistatydinimo, 2005\xc2\xa0m. baland\xc5\xbeio m\xc4\x97n. A.Ansipas kartu su Estijos centro partija bei Estijos liaudies s\xc4\x85junga suformavo vyriausyb\xc4\x99. Po 2007\xc2\xa0m. kovo m\xc4\x97n. vykusi\xc5\xb3 Riigikogu rinkim\xc5\xb3 buvo suformuota nauja koalicija kartu Estijos socialdemokrat\xc5\xb3 partija bei T\xc4\x97vyn\xc4\x97s ir Res Publica s\xc4\x85junga._NEWLINE_S\xc4\x97kmingi A.Ansipui buvo ir 2011\xc2\xa0m. rinkimai, kai ERP kartu su T\xc4\x97vyn\xc4\x97s ir Res Publica s\xc4\x85junga i\xc5\xa1 101 parlamente esan\xc4\x8di\xc5\xb3 viet\xc5\xb3 gavo 56._NEWLINE_2014\xc2\xa0m. vasario m\xc4\x97n. A.Ansipas paskelb\xc4\x97 apie savo atsistatydinim\xc4\x85. Savo sprendim\xc4\x85 jis grind\xc4\x97 siekiu pad\xc4\x97ti partijai laim\xc4\x97ti 2015\xc2\xa0m. parlamento rinkimuose, taip u\xc5\xbetikrinant reform\xc5\xb3 t\xc4\x99stinum\xc4\x85._NEWLINE_2014\xc2\xa0m. lapkri\xc4\x8dio 1. A.Ansipas buvo paskirtas EK vicepirmininku ir eurokomisaru, atsakingu u\xc5\xbe bendr\xc4\x85j\xc4\x85 skaitmenin\xc4\x99 rink\xc4\x85.'